Downloaded from YTS.LT
Official YIFY movies site: YTS.LT
Beszélgessünk a pezsgőről!
A pezsgő nem csupán egy ital,
hanem ünneplés is.
KARÁCSONYI PEZSGÉS
Pezsgővel koccintunk újévkor,
és mondunk tósztot az esküvőkön.
Ha előkerül a pezsgő, akkor ideje bulizni.
Már a pezsgődurranás puszta hangja lázba hozza az embereket.
Megmondtam.
Szóval mi teszi olyan különlegessé
ezt az apró francia régióból származó gyöngyöző italt?
A legenda szerint minden a 17. században kezdődött
egy Dom Pérignon nevű ferences szerzetessel.
Dom Pérignon feladata volt bort készíteni a kolostorának,
de egy nap kipróbált valami újat.
Élesztőt és cukrot tett az erjedő borba,
majd meglepődve tapasztalta,
hogy az élesztő felvette a cukrot, amiből létrejött a...
Buborék!
A szerzetes kortyolt egyet a habzó elixírből, és azt mondta...
Gyertek gyorsan! Megízleltem a csillagokat!
Szóval...
a pezsgőnek mindig is volt egyfajta varázsa.
És most a TRG-nek esélye van e hagyomány részévé válni
azáltal, hogy megszerzi az egyik leghíresebb francia birtokot,
a Château Cassellt.
Több mint 200 márka után itt az ideje, hogy végre betörjünk a pezsgőpiacra.
És talán hamarosan...
mind megízlelhetjük a csillagokat.
Nagyon jó, Sydney.
Alaposan átgondoltad a felvásárlást.
Köszönöm, Marvin.
Ezért téged küldelek Párizsba,
hogy közvetlenül mutasd be a prezentációt Hugo Cassellnek.
Tessék?
Marvin?
Három éve én intézem a felvásárlásokat Európában.
És elégedett is vagyok a munkáddal, Ryan,
azonban a Château Cassellt már évek óta hiába hajszoljuk.
De valami azt súgja, most fordul a szerencsénk.
Mit mondasz, Sydney? Péntekig tető alá tudod hozni?
Máris csomagolok.
- Megízlelni a csillagokat? - Túlzás?
Marvinnak nyilván nem.
Hihetetlen, hogy felvásárlást bíz rám.
Mindig enyém a kulimunka, majd átadja egy baromnak.
- Nem rád értem. - Félig igen.
Felhajtottam az Uptown Elle-t, amikor nem hittek benne.
A Stillwater Vodka az egyik top márkánk.
Marvin még hazafutásnál is arrébb tolja a kaput.
- Ez két külön sport! - De ezúttal nem!
Végre bebizonyíthatom mindenkinek, hogy nyélbe tudok ütni egy üzletet.
Ha már elbukok egy felvásárlást, örülök, hogy te kapod.
Most nyalizol?
Legalább megpróbáltam, nem?
Ne már!
- Tényleg csak segíteni szeretnék. - Ja, persze.
A ROTH-CSOPORT
És a karácsonyi sütögetés meg a közös Die Hard-nézés?
- Sose hagyjuk ki. - Szentestére hazaérek.
Oké, befogom.
Mesélj, mit nézel meg először?
Dolgozni fogok, Sky.
Kezdd az Eiffel-toronnyal!
Totál közhelyes, de ha ott állsz előtte, mint egy testen kívüli élmény.
Nincs időm városnézésre, Sky. Ez egy óriási lehetőség számomra.
Mintha anyát hallanám.
Mi a baj ezzel?
Tudod, hogy mi.
Nem igazán.
Arra vágyott, hogy egy nap saját cége legyen,
és lehetett volna, ha pár befektető hisz benne.
Emlékszel, hogy Velencéről álmodozott?
Hogy majd koktélozik a karneválon?
Igen.
Aztán túl késő lett.
És mi kisujjesküvel megfogadtuk, hogy ha nagyok leszünk, világot látunk.
És én be is tartottam.
Kétszer utaztam be Európát hátizsákkal.
Jártam a Kínai Nagy Falnál és a Machu Picchu piramisainál.
Csak 18 dolcsi van a számládon.
Hé, nem ez a lényeg!
Az a lényeg, hogy már nagyon régóta rád férne egy kaland.
Még ha csak egy estére is. Szóval ígérd meg, nővérkém...
Ígérd meg, hogy legalább az egyik estédet szabaddá teszed, ha már ott vagy.
És arra az egyetlen estére csak
önmagad leszel.
Oké. Megígérem.
Kisujjeskü.
- Francba! - Kisujjeskü.
Az agyamra mész!
Én is szeretlek.
Szia, Marvin! Késett a gépem, de most már úton vagyok a hotelbe.
Útközben kicsit módosítottam a prezit.
Három verzióval készültem attól függően, Cassell mennyi időt szán rám.
Nagyszerű, mert nem mi vagyunk az egyetlen pályázók.
Vetélytársakat kapsz a Château Cassellért és Cassell kegyeiért.
Otto Müller a Weinguttól, Brigitte Laurent a Terrebonne-tól,
és egy bizonyos Roberto Salazar Ibizáról,
aki kissé kakukktojás, de nyugi, rajta vagyok.
Tudtam, hogy téged kell Párizsba küldeni.
- Nem okozok csalódást. - Biztosra veszem.
- Bonsoir, mademoiselle! - Jó estét! Sydney Price vagyok.
Csupán két éjszakára marad?
- Igen. - Milyen kár!
Ha tudná, milyen gyönyörű a karácsony Párizsban!
Legközelebb talán tovább marad.
Merci beaucoup.
CSATLAKOZTATVA
SKYLER EGY ESTE! MEGÍGÉRTED!
- Bonsoir, mademoiselle! - Jó estét! Van a közelben könyvesbolt?
- Persze. - És van angol nyelvű részleg is?
Ajándékot vennék a húgomnak.
Értem.
Voilà.
Les Étoiles?
Szerintem ott megtalálja, amit keres.
- Szeretne térképet? - Nem.
Itt van megtervezve az egész útvonalam.
Látom, felkészülten érkezett.
Mindig.
Francba!
Igen, egy cappuccinót legyen szíves!
Elnézést!
Beszél angolul?
Oui.
Mármint igen.
Segítene megtalálni az önsegítő részleget?
Önsegítő?
Önfejlesztő?
Önfejlesztő.
Oui.
Igen. Megmondaná, hogy merre találom?
Oui.
Kövessen!
Elnézést!
Mi van ideírva?
„Elfogadom a nagy kalandot, hogy önmagam legyek.”
Simone de Beauvoir.
Olyan gyönyörű.
Szerintem is.
Voilà.
- Igen, persze. Köszönöm. - Igen.
- Szívesen. - Akkor lássuk!
Tuti recept az önpusztításhoz. Ez jó.
Nem.
Ki az ágyból és az adósságból! Ez elég gonosz, de igaz.
Felnőni bármilyen életkorban. Hűha!
Ez tökéletes.
Azt hiszi, magamnak veszem?
Nem. Ez nem nekem lesz.
- A húgomnak keresem. - Oké.
Igen, mostanában kicsit nehéz időszakon megy át.
Nagyon nehéz időszakon. Baromi nehéz neki.
Persze szeretem a húgomat.
És természetesen tegyük hozzá, hogy részben én is hibás vagyok,
mert én vigyáztam rá egészen kicsi kora óta, és...
Összevissza beszélek.
- Bocsánat. - Nem.
Az időeltolódás.
De itt dolgozva már biztos megszokta.
Nem itt dolgozom.
Tessék?
Nem itt dolgozom.
De láttam, hogy lent segített egy nőnek könyvet keresni.
Igen, a Les Étoiles a kedvenc könyvesboltom Párizsban.
Elég sok időt töltök itt.
Nyilván.
Hamarosan saját könyvesboltot nyitok, kábé olyat, mint ez,
de az enyémben lesz egy borbár is hátul.
- Csak a megfelelő helyet keresem. - Boros könyvesbolt?
Igen.
Sosem mennék haza.
Henri.
Sydney.
Enchanté.
Enchantée.
Járt már a Les Étoiles-ban?
- Először járok Párizsban. - Kizárt.
Igen, és csak egy estém van a látnivalókra, szóval...
Azt hiszem, jobb, ha megyek.
Csak egy este?
Az lehetetlen.
Ja, tudom. Ezért van egy komplett listám mindarról, amit látnom kell,
pontosan kiszámítva a ráfordítható idővel.
- A következő az Eiffel-torony. - Miért?
Miért?
Mert ez az Eiffel-torony.
Kíváncsi vagyok a kilátásra a tetejéről.
Tudok egy jobb kilátást, és az a hely csak a miénk lenne.
- A miénk? - Igen, mert csak én tudom az utat.
Egyedül sosem találna oda.
Hűha, hát ez nagyon kedves,
de asztalfoglalásom van a Café de Flore-ba, amit nem hagyhatok ki.
Café de Flore?
Nem.
Autentikusabb párizsi ételt talál a karácsonyi vásáron,
és mindössze csak pár euróért.
Hol az a vásár?
- Nem messze. - Kitalálom! Oda is el tud vinni.
Ha ragaszkodik hozzá. Igen, miért ne?
Ráfér önre egy idegenvezető, hogy megmutassa a várost,
és megvédje a bizarr idegenektől.
A bizarr idegenektől?
Például akik könyvesbolti eladónak adják ki magukat,
és tétova turistákkal flörtölnek?
Úgy gondolja, hogy flörtölök?
Talán nem?
De, lebuktam.
Örülök, hogy megismertem, Henri.
Sok sikert a boros könyvesbolthoz!
Várjon!
Tudom, hogy ez őrültségnek hangzik,
és valószínű, hogy egy kukkot sem ért abból, amit most mondok,
de szeretném még élvezni a társaságát.
Szeretném jobban megismerni.
És ha elfogadja a meghívásomat ma estére...
ígérem, megmutatom, miért ez a világ legcsodálatosabb városa.
Tegyük fel, hogy magával tartok!
Pontosan mit akar megmutatni?
A párizsi karácsonyt.
Feltétlenül meg kell kóstolnod a crêpe-et.
Merci!
A tiéd.
- Macaron. Ezt se hagyd ki! Csak egyet! - Nem. Ennyi elég.
Voilà.
Ez hagyomány. Forralt bor.
Csak egyet, mert reggel találkozóm lesz.
Mivel foglalkozol?
Nem beszélhetek róla.
Miért? Talán csak nem kém vagy?
Az vagy?
Nem.
Megígértem a húgomnak, hogy egy estére nem beszélek munkáról.
És kiskorunk óta, ha kisujjesküt teszünk, állnunk kell a szavunkat.
Bocsánat, mi az a kisujjeskü?
Tudod...
- Most te is. - Oké.
Ez a kisujjeskü.
Ennél jobb kilátást ígértél?
Kis korom óta nem ültem óriáskeréken.
Anyukám minden karácsonykor idehozott.
Afféle hagyományként.
Csak mi ketten.
- Talán már... - Igen.
Hatéves koromban halt meg.
Sajnálom.
Én 15 voltam, amikor anya meghalt.
Csak ketten maradtunk a húgommal.
És az apukád?
Skyler születése után lelépett, alig emlékszem rá.
És a tiéd?
Bárcsak ő is lelépett volna!
Hűha!
Olyan rossz volt?
Az apám egy...
Az mi?
Egy segg a feje.
Nem jó?
Szóval?
Tetszett, ahogy mondtad.
Azt akarja, hogy vegyem át a családi céget.
De én a saját álmomat szeretném megvalósítani.
Szóval folyton veszekszünk.
„A csillagok mind kedvesen nevetnek.”
Gyönyörű.
Gyerekkorom kedvenc könyvéből való.
A kis hercegből.
Miért ez volt a kedvenced?
Hosszú történet.
Úgy tűnik, hogy van időnk.
Oké.
Anyukámtól kaptam a könyvet, amikor ötéves voltam.
Minden este olvasott belőle lefekvés előtt.
De aztán beteg lett,
és hamarosan teljesen egyedül maradtam, akárcsak a kis herceg.
De a könyv az nálam volt...
és éreztem a parfümje illatát a lapjain.
Mindenhova magammal vittem.
Annyira, hogy apám azzal fenyegetőzött, hogy kidobja a szemétbe.
Ezért mindig eldugtam előle...
Aztán annyiszor elrejtettem és olyan sok helyre,
hogy egy nap elfelejtettem, hova is tettem.
De ha bármikor felnézek a csillagokra, rá gondolok.
És ha lehunyom a szemem...
még most is érzem a parfümjét.
Szóval...
igen.
Ezért a kedvencem.
Ezzel nekem is a kedvencem lett.
És miért csak két évig voltál férjnél?
El sem hiszem, hogy elmondtam. Ez nem vall rám.
A forralt bor beszél belőlem.
Mit mondtál?
Ha a bor belép, a józan ész lelép.
- A franciáknak jó mondásaik vannak. - Igen, de várom a választ!
Oké.
Megcsalt.
Összetörtem.
Most már tudok viccelődni vele.
Úgy tűnik, túl vagyok rajta, de nem.
Miért teszel úgy, mintha minden rendben lenne?
Azt hiszem, hogy bizonyítani próbálok.
A főnökömnek,
az exemnek,
és az apámnak, akit nem is ismerek.
Játszom a bátort, de legbelül érzem, hogy becsapom magam.
Mintha nem lennék elég jó.
Érted, mire gondolok?
Á, oui!
Én is próbálok bizonyítani az apámnak, hogy egyedül is vihetem valamire.
De azt hiszi, kudarcot vallanék.
Nem fogsz. Hiszek benned.
És ha segítség kell a boros könyvesboltnál, csak szólj,
mert a kisvállalkozások megmentése a szakterületem.
Vigyázz!
A kisujjesküd.
Igaz.
Sky jól mondta. Ez nagyon rám fért.
Nem is tudom, mikor éreztem ilyen jól magam.
Én sem.
Előfordul, hogy egy egész életet leélsz egy nap alatt.
Ma nagyszerű életem volt.
Nekem is.
MINDJÁRT JÖVÖK KISUJJESKÜ
Ne!
NEM FOGADOTT HÍVÁS
Sydney?
Marcel!
- Mademoiselle! - Segítsen!
Késésben vagyok, taxit kérnék, ami elvisz erre a címre.
A taxi minimum fél óra, építkezés van a Rue de Rivolin,
- Nagy a dugó. - Mit csináljak?
Menjen gyalog!
Át a Trocadéro-kerteken, és 20 perc alatt odaér.
- Nincs valami gyorsabb? - Oui.
Ha fut.
Oké.
Bonjour!
Sydney Price. Tizenkét órára jöttem.
- Késett. - Tudom.
Nagyon sajnálom.
Kérem, kövessen!
Sok sikert!
Merci!
Köszönöm. Ezt is.
Nagyon köszönöm.
Merci beaucoup.
Jó napot!
- Sydney Price vagyok. - Üdv, Sydney! Roberto vagyok.
Örvendek, Roberto.
Otto Müller a Weinguttól
és Brigitte Laurent a Terrebonne-tól.
Lenyűgözött a Château Drummond tavalyi felvásárlásával.
- Ahogy kihúzta őket a trutyiból... - Hagyjuk a rizsát, jó?
Rendben.
Több mint 30 éve ismerem Hugo Cassellt.
És bár szinte mindenről mást gondolunk, valamiben egyetértünk.
A pezsgő hazája Franciaország.
A Château Cassellt hatékonyabban kell vezetni,
és a németeknél nincs hatékonyabb.
Cassell rá fog jönni, hogy a megoldás nem a hazafiság,
hanem a genauigkeit und Präzision.
Fogalmam sincs, mit mondott, de ijesztően hangzott.
Elnézést, de valamit nem értek! Miért együtt találkoznak velünk?
Hugót a verseny élteti.
Nemcsak neki szól majd a prezentációja, hanem egyúttal nekünk is.
Szupi!
Bonjour!
Brigitte!
Uraim! Miss Price!
Szóval...
ki akarja kezdeni?
Majd én.
Monsieur Cassell, hadd legyek teljesen őszinte!
Életemben nem dolgoztam.
Apám vagyona 30 milliárd dollár,
mert feltalált egy mikrochipes izét, ami egy hogyishívjákba való.
Lövésem sincs.
De azt tudom, hogy amikor bulit rendezek,
felbontok egy Château Cassell Grand Cru-t, és én sok bulit rendezek.
Azért jöttem, mert szeretem a pezsgőjüket.
És aggódom, hogy ha valaki megveszi a cégét,
a minőség látja kárát,
meg az én bulijaim is.
Azért szerezné meg a Château Cassellt, hogy tovább bulizhasson?
Ha nekem adná el, minden gondom elpezsegne.
Üljön le!
Igen, uram.
Mademoiselle Price!
Elképzelni sem tudom, hogyan lehetne felülmúlni az iméntit,
de az ég szerelmére, próbálja meg!
Két éve a Château Cassel hatmillió palack Grand Cru-t adott el.
Tavaly négymilliót.
A termelés drámaian visszaesett, főleg a rossz termés miatt,
de a kereslet nem csökkent.
A pezsgőjük pompás, csak a gyártási eljárás elavult.
A Roth-csoport támogatásával...
Excusez-moi.
Bonjour...
- Sydney? - Henri?
Mit keresel itt?
Te mit keresel itt?
Henri a Château Cassell alelnöke,
és a fiam.
A fia?
Ismeritek egymást?
Este találkoztunk.
A Les Étoiles-ban.
Hát persze, hol máshol?
Henri több időt tölt a könyvesboltban, mint az irodájában.
A Roth-csoport?
Igen. Épp most akartam beszélni Monsieur Cassellnek a cégről.
- Mindent tudok Marvin Rothról. - Igen?
Kisvállalkozásokra csap le,
feldarabolja őket, majd eladja a legtöbbet ajánlónak.
- Miről beszélsz? - Konkrétan a Château Laberge-ről.
Ryan Garner felvásárolta a híres bordeaux-i borukat,
majd kigolyózta Pierre Laberge-t a saját cégéből.
Erről semmit sem tudok.
Akkor talán utánanézhetnél, mielőtt lenyúlnátok egy másikat.
Henri. Elég legyen!
Bocsásson meg!
Henri jót akar, de vérmérsékletben az apjára ütött.
Mindig azt reméltem, hogy egy nap átveszi a Château Cassellt.
A családunkban évszázadok óta apáról fiúra száll a borászat vezetése.
De sajnos Henrinál ez most megszakad.
C’est la vie.
A TRG garantálja, hogy ön az eladás után elnökként folytathatja.
Ezek csak szavak.
Írásba is adhatom.
Ahogy a Château Laberge-nél is?
Azért jöttem, hogy meghallgassam az ajánlataikat a Château Cassellre.
És arra készültem, hogy itt meg is hozom a döntésemet,
de már látom, hogy az hiba lenne.
Nem érem be annyival, hogy megmondják, miért maguknak adjam el a borászatomat.
Azt akarom, hogy mutassák meg.
Hétvégére vendégeim lesznek a birtokon.
Hétfőre meghozom a döntésemet.
A titkárnőmtől, Claudine-tól megkapják az útitervet.
Mi, a tulaj fia?
Lehidalok. Erre mennyi az esély?
Az én szakmámban elég nagy.
Lásd be, hogy ez valami őrült véletlen egybeesés!
- Ilyen a végzet. - Nincs végzet, csak ha bevégzed.
- Megint a Terminátor 2-t idézed. - Úgy izgulok. Ilyenkor mindig ezt idézem.
Egyre erősebbek vagytok! Mint egy Kelly Clarkson-dal!
Hogy mi?
Hol vagy most?
SoulCycle. Jut eszembe, utalnál 500 dolcsit, ha lesz egy perced?
Megadom, ha jön az influenszerlóvém.
Mi? Neked van nézettséged?
Hála neked, nem biztos, hogy jövő héten még lesz munkám.
Hogy lenne az én hibám?
Te mondtad, hogy tartsak végre egy szabadnapot.
Szabad estét mondtam, nem azt, hogy feküdj le a tulaj fiával.
Ez kész katasztrófa.
Oké, kicsit zűrös a helyzet. De nem látod, hogy milyen tökéletes?
Az univerzum tanít, hogy találj egyensúlyt munka és szerelem közt.
Képes vagy rá.
Olyan vagy...
mint egy Kelly Clarkson-dal!
Szeretlek.
Én jobban.
- Mennem kell. - Szia!
Ez első osztály, ugye?
Csak mert nem látni a különbséget.
- Éljen, itt van Sydney! - Halihó!
- Kezdődjön a buli! - Reggel kilenc van.
- Én is tudom! - Elnézést!
Barátom, nem olvasta, mit művel az alkohol a testtel?
De igen. Pont ezért hagytam abba az olvasást.
Az én testem szentély.
Az enyém inkább ugrálóvár.
Hölgyeim és uraim! Kérnek bort, sajtot vagy kávét?
Sajtot!
Oui.
Maga is kér, Sydney?
Laktózérzékeny vagyok.
Laktózérzékeny? Franciaországban?
Akkor szerencsés. Én csak a testmozgásra vagyok érzékeny.
Fitneszvédelmi programban élek.
Fel vagyok mentve. Nem érdekel, ha nem férek bele a ruháimba.
Meg sem kóstolta a mimózát.
- Magáé, ha kéri. - Naná!
Hölgyeim és uraim! Üdvözlöm önöket a Château Cassellben!
A Cassell család itt él már azóta,
hogy megépült a kastély 1682-ben.
Én rögtön ki is szolgálom magam.
Ez becsületkasszával működik?
Kiszáradt a torkom az úton.
Olyan otthonos ez a hely.
Túlságosan.
Ő itt Bubi.
- Szia! - Máris kedveli magát.
Igen. Szia, pajti!
Philippe, hol van Hugo?
Attól tartok, hogy Monsieur Cassell egy kicsit késni fog.
Dolga akadt.
Elnézést kér a kellemetlenségért, de a vacsorát már önökkel tölti.
Most pedig engedelmükkel megmutatom a szobáikat.
Miért hozod fel a Château Laberge-t? Hiszen az évekkel ezelőtt volt.
Talán azért, mert egy kicsit neheztel ránk azért, ahogy Ryan bánt vele.
A vállalatot túlárazva vettük meg.
Megtettük, amit kellett a profitért.
Marvin.
Ha minden cég miatt aggódnék, amelyik úgy érzi, hogy átverték,
gyorsan csődbe mennék.
Mi ütött beléd?
Amióta Párizsban vagy, megváltoztál.
- Rendes ember vagy, Sydney. - Köszönöm.
Ez nem bók! Bizonyítsd be, hogy kegyetlen is tudsz lenni.
Oké, tudok kegyetlen lenni.
- Erőt kell mutatnod! - Erős vagyok.
- Mint egy Kelly Clarkson-dal. - Mi?
Nem tudom. Bocs.
Te akartad a lehetőséget. Ne kelljen megbánnom!
Nem fogod. Ígérem.
Marvin?
Csomagolj!
Már megtörtént.
Hahó!
Van itt valaki?
Szia, Bubi!
Felkaplak.
Bonjour, Henri!
Bonjour, Philippe!
Nem hallottam, hogy megjött.
Mert az új Peugeot-m elektromos.
Elviheted egy körre a hétvégén.
- De vigyázz, mert gyors! - Szeretem a gyorsaságot.
Igen, tudom.
Megérkeztek a vendégek.
A szobájukba kísértem őket.
Helyes.
És hol a Grincs?
Kint a pajtában.
Ismét megpróbál életet lehelni az öreg Citroënbe.
Megnézem.
Merde!
Feladod végre?
Soha!
Meglátod. Ez lesz az épernayi kiállítás büszkesége.
Persze.
Minden évben ezt mondod, de a kapuig se visz el.
Idén másképp lesz.
Ez a Citroën újra száguldani fog. Garantálom!
Egyébként...
Milyen volt az út?
Könnyű. Beírtam a címet, és a kocsi a legjobb utat választotta.
Hol marad a kaland?
Ez a haladás.
Talán hallottál róla.
Mindenki itt van?
Igen, úgy tűnik.
És mi ez az egész?
- Karácsonykor nem fogadsz vendéget. - Honnan tudod?
Három éve nem karácsonyozol velünk.
Most is csak az eladás terelt haza.
Meg Sydney Price.
Ezzel mire célzol?
Semmire.
Láttam, hogy nézel rá.
Jól áll neked a szenvedély.
Úgy akarsz járni, mint a Château Laberge?
Az egy fiatal bordeaux-i cég volt a Garonne rossz partján.
Ez egy hagyományokkal bíró pezsgő több évszázadnyi történelemmel!
Ezeknek a hagyomány semmit sem jelent!
Te beszélsz hagyományról,
amikor nem akarod átvenni a vezetését?
- Ez nem rólam szól. - Pedig rólad kellene!
Merde!
Életem legjobb napja.
Bevallom, hogy kis korom óta csak három dologra vágytam karácsonyra.
Majominasra, robotinasra és barátokra, mint a Jóbarátokban.
Félnótások vesznek körül.
Gyönyörűen hangzott, Brigitte.
Maguknál mi volt, Otto?
Tipikus német karácsony.
Hamut szórtunk magunkra, az árnyékba kuporodtunk,
marcipánt és kolbászt majszolva elbújtunk a Krampusz elől.
Ki az a Krampusz?
A Krampusz félig kecske, félig démon,
aki karácsonykor megbünteti a rossz gyerekeket.
- Rémisztően hangzik. - Nem annyira, mint a neje, Frau Perchta.
A rossz gyerekek belei helyére szemetet töm.
Az újrahasznosítás anyjának tartják.
Szokás szerint a 20-as éveim közepén tudtam meg, hogy nincs Krampusz.
Sötét nap volt, mondhatom, de azért imádom a karácsonyt.
Amikor leülhetek egy halott fa mellé,
és bűntudat nélkül csokit ehetek a csizmámból.
- Bonsoir! - Bonsoir!
És végre kezdhetjük.
Jó estét mindenkinek!
Remélem, hogy elfoglalták a szobáikat, és elégedettek a szállással.
Maximálisan, köszönjük.
Brigitte!
Chère Brigitte!
Mennyi ideje is ismerjük egymást, 30 éve?
Harminckettő.
Harminckettő. Egy fél élet.
Mindig tudom, ha valami nyomja a lelked. Kérlek!
A borászatnak szenteltük az életünket,
míg az amcsik azt se tudják, mi a különbség pezsgő és habzóbor között.
Hugo, apám olyan borászatban dolgozott, mint a tiéd.
A Château Cassellnek itt kell maradnia,
ez a pezsgő hazája, mert a pezsgő francia kézbe való, mint a miénk.
Sajnos ebből nem sokat értettem.
Hiányos a franciatudásom.
Persze.
De azt ismerem:
„Aki nem halad előre, hátrafelé megy.”
Igen. Nagyon jó, Sydney. Igazi mottó.
Nézze, 2017-ben meleg tavasz volt, ami korai rügyfakadáshoz vezetett.
De az április végi rossz idő miatt a termés 40%-a elfagyott.
Lehetett volna tartalék a 2015-os és 2016-os szüretből,
de kellő tárolókapacitás híján nem tudták kihasználni a jó éveket.
A Terrebonne pont ugyanígy járt.
És ez újra megtörténhet, ha a múltban ragad.
A Terrebonne lehorgonyozná a Château Cassellt
a világ legnagyszerűbb birtokai közé.
Mr. Cassell adósságban fuldoklik, és horgonyt kínál neki?
Ahogy kérte, monsieur.
Ez lenne a hétvége első próbatétele.
Kiderül, mennyire jól ismerik a Château Cassell Grand Cru-t.
- Hunyják be a szemüket! - De a címkét már letakarták.
A pezsgőnél minden évjáratnak megvan a maga árnyalata.
Azt akarom, hogy ne a szemükkel lássák, hanem az orrukkal,
a nyelvükkel és talán még a fülükkel is.
Hunyják csak be!
Most egy pohár Château Cassell Grand Cru van maguk előtt.
Fogják meg és emeljék az orrukhoz!
Lélegezzék be!
Mondják el, hogy mit éreznek!
Mézharmat dinnyét, sárga almát.
Sydney, és maga?
Grapefruitot és...
gyömbért.
Kiváló!
Otto?
Én semmit sem.
2016-ban megsérült a szaglóidegem egy erőszakos jégkuglizás közepette.
Roberto?
Földközi-tenger.
Saint-Tropez.
Meglepő. Meséljen még!
2012 nyarán történt. Az apám jachtján vakációztam.
Ott volt Günther, agorafóbiás tengerész, aki sosem hajózott ki.
Forró románcunk volt.
Jó lett volna, ha marad,
de tudtam, egy nap szembe kell nézzen a nyílt víztől való félelmével.
Aztán végül elvitorlázott Patagónia felé.
A Horn-fok szikláin hajótörést szenvedett, és az óceán fenekére süllyedt.
Roberto, sajnálom.
Vagy így pattintott le.
Nehéz megmondani.
De soha többé nem láttam.
Szóval nekem ezt idézte fel a pezsgő.
Ez 1987-es Château Cassell Grand Brut Blanc de Noir Millésime különkiadás.
Aztapaszta! Honnan tudja?
Ehhez értek.
Pezsgőt iszom, bulit rendezek, és tudok ezt-azt.
Szép volt.
Ez meg mi?
Nem tudtam, hogy mivel várjunk téged, de Brigitte-nek csodálatos ötlete támadt.
Több mint ezerféle van belőle csak Franciaországban:
a sajt nem pusztán étel.
A kultúránk, a történelmünk része.
Franciaország megismeréséhez ismerni és szeretni kell a sajtot.
Minden rendben, Sydney?
Igen, persze.
Philippe, először a Camembert-t adja oda neki, aztán a Brie-t.
Egy jó kis rokfort remekül passzol a Sancerre-hez.
Majd jöhet egy falat Reblochon.
Ki ne hagyja a Munstert!
És végezetül a le Pont-l’Évêque.
- Vive la France! - Vive la France!
Mit akarsz?
Apám megkért, hogy nézzelek meg.
Kissé aggódik, amiért olyan gyorsan otthagytad a vacsorát.
Jól vagyok. Csak egy kicsit...
- Te voltál? - Nem.
Semmi baj.
Laktózérzékeny vagyok.
Laktózérzékeny?
- A sajt nem a barátom. - Nem.
Oui.
Ennél szomorúbbat még nem hallottam.
Van erre egy mondásunk.
„Szomorú, mint egy étek sajt nélkül.”
Az vagyok én.
- Egy szomorú étek. - De miért nem szóltál?
Azok után, hogy Franciaország a sajt birodalma?
Nem akartam.
Azt se, hogy Brigitte azt higgye, megfogott. Könyörtelen.
Jobb lesz, ha magamra hagysz.
Attól tartok, ez lehetetlen.
Miért? Mi jön most?
Te jó ég!
- Henri? - Gyere, Otto!
Ti menjetek előre Sydney-vel!
- Félek a lovaktól. - Ne aggódjon!
- Olyanok, mint egy nagy kutya. - Azoktól is félek.
És a macskáktól?
Roberto, kérem, foglaljon helyet!
Jól vagy?
Vár minket a Fényfesztivál!
Tényleg ez életem legjobb napja.
Éreztem, hogy tetszeni fog magának, Roberto.
Gyerünk, karácsonyfás szelfi!
Te jó ég!
- Ezt átküldöm magának. - Nein. A fotó csak helypazarlás.
- Ugyan! Jól néz ki! - Nein. Ne küldjön nekem fotót!
- Jó, nem fogok. - Danke schön.
AirDroppolva.
Az meg ki?
Le Père Noël.
A francia Télapó.
A teste megkapó.
Később találkozunk.
Feliratkozom a rosszak listájára.
Brigitte, velem tartanál?
- Azt hiszem... - Igen, persze!
Nem baj, majd jövőre.
Én is ebben bízom, Brigitte.
Boldog karácsonyt!
Hoztam neked valamit.
Íme!
- Macaron? - Igen.
A legjobb Champagne-ban.
Most bocsássam meg, amiért bunkó voltál egy doboz macaronért cserébe?
- Oké, visszaveszem. - Nem, csak tisztázni akartam.
Oké.
Sajnálom.
Apám az őrületbe kerget, és...
Azt hiszem, gyötör a bűntudat, hogy nem veszem át a Château Cassellt.
Én is sajnálom.
Amikor megtudtam, hogy nem az vagy, akinek hittelek, megijedtem.
Manapság nem vagyok túl jó viszonyban a bizalommal.
Bennem bízhatsz.
Ez az!
És hogy jutok ki? Arra?
Csak írjon rá!
Nem, hiszen ilyenkor a legelfoglaltabb.
- Na és? - Nem illik zavarni.
Inkább kéretem magam.
Kimerültem.
Jó éjt mindenkinek!
Rendesen aludják ki magukat!
Holnap nagy nap lesz.
Jó éjt, Brigitte!
Jó éjt!
Hallhatták. Aludjuk ki magunkat!
És nem lehet jót aludni esti itóka nélkül.
- Miért is ne? - Hogy áll még a lábán?
Ugye?
Egy részem azt mondja, ne igyak ennyit,
de a másik részem azt súgja: „Ne hallgass rá! Részeg.”
- Gyerünk, Otto! - Ja, igen, jövök.
- Köszönöm a rábeszélést. - Szívesen. Ez a szakterületem.
Már azzal motiválom, hogy itt állok és nézem?
Csatlakoznál hozzájuk?
Szeretnék, de inkább készülnöm kellene holnapra.
Igen.
Igen, igazad van. Hosszú napunk lesz.
Jó éjt!
Jó éjt, Sydney!
CASSELL A CSALÁDJA KÓSTOLÓTERMÉBEN FOTÓZVA
Szabad!
Üdv, Sydney!
- Nem tudok aludni. - Ne is mondja!
Kiderült, hogy Père Noëlnek OnlyFans-oldala van.
Oké. Mi nyomja a lelkét?
Henri.
Drágám, szerelmes lett Párizsban, a világ legromantikusabb városában.
Aztán a sors fintora rossz csillagzat alá terelte magukat.
Tisztára Moulin Rouge TBC nélkül.
Őrült, ha most nem érzi őrültnek magát.
Köszönöm.
Olyan akarok lenni, mint maga.
Bátor a szerelemben.
Mert én az vagyok?
Folyton megbotlom.
Tényleg?
Csak megtanultam beépíteni.
A szerelem olyan vizsga, amire nem lehet készülni.
Csak próbálunk rögtönözni, és reméljük a legjobbakat,
hogy legalább görbüljön.
- Hadd lássam! - Tényleg?
- Igen. - Biztos?
Oké.
- Jesszus! - Igen.
Hűha!
Ez a saját teste?
Szia! Hahó!
Hé, mi újság?
Mi van veled?
Szia, pajti!
Szia!
Én éppen csak...
- Igen, én is. - Oké.
- Oké. Igen. - Oké.
Merde!
Szia!
Jó reggelt, Champagne!
Ideje felkelni!
Eseménydús nap áll előttünk!
Gyerünk, emberek! Ébresztő!
Gyerünk, Roberto!
- Ez most munka? - Igen, Roberto, ez most munka.
Sydney! Otto!
- Készen áll? - Hogy csinálja?
Mifelénk úgy mondják: „Der frühe Vogel fängt ein Wurm?”
- Tessék? - Ki korán kel, aranyat lel.
Én vagyok a korán kelés aranyerese.
Ez rosszul jött ki.
Te is készülődj, Brigitte!
Te is öltözz, Henri!
Gyerünk, egy-kettő!
A legtöbben úgy gondolják, hogy a szőlőhegyen télen nincs tennivaló.
Mi sem állhatna távolabb az igazságtól.
Sőt, télen talán még több a dolgunk, mint tavasszal.
Minden itt kezdődik, a metszéssel.
Ha elrontjuk, a rothadás és a kártevők utat találnak a tőkéhez.
De ha jól csináljuk, akkor akár évtizedeken át bőven teremnek.
Lássunk munkához! Kíváncsi vagyok, kinek van hozzá érzéke.
Igen, oké.
Mindenki válasszon egy sort és metszőollót.
Sajnálom.
Szabad? Szabad szabdalnom?
- Igen, szabad. - Hűha!
Nézd, így kell metszeni. Kétszer.
Oké, pontosan így.
- Gyerünk, Roberto! - Én végeztem.
- Nem. Még egy kicsit. - Mintha kiszabadítanám a tőkét.
Először félt, halálra rémült,
és most körülmetélem.
Az egészen végig kell menni.
- Hogy mi? - Igen.
Itt és itt. Egy-kettő.
- Oké. - Jó lesz.
Most már jól jönne egy pezsgőszünet.
Na ez már kedvemre van.
Ez nem iható, Roberto. Még nem.
Először el kell távolítanunk az üledéket, ami összegyűlt a palackokban.
Ehhez többször el kell forgatni az üvegeket 90 fokkal
a téli hónapokban.
Ezt nevezzük rázásnak.
Fogjuk az első és a negyedik üveget, és elforgatjuk. Majd jön a következő sor.
És ne feledjék, hogy ez verseny!
Versenyfutás az idővel, és persze egymással is.
- Igen. - Ez mit jelent?
Most már csak a kolbász számít.
Ez még nem vitt közelebb.
- Otto! - Igen.
Roberto! Sydney!
Henri, készen állsz?
- Az enyém poros. - Brigitte, emlékszel?
Húzhatunk kesztyűt, vagy...
Szerinted?
Vigyázz, kész, rajt!
- Ez volt a rajt? - Igen.
Te nem kezdesz hozzá?
Adok neked egy kis előnyt.
Mintha rám férne.
Talán nem?
De igen!
- Nyertem! - Nyertem!
- Nyertem. - Kétlem.
- Tuti. - Visszanézzük!
Felőlem lehet.
Várjon! Egyik keze az egyesen, másik a négyesen, és kicsit elforgatja.
Nyertem!
Itt most mi történik?
Karácsonyfa-díszítő verseny.
Nagyon bizarr.
Köszönöm. Begombázott édességboltos stílusra hajtok.
És maga mire hajt, Otto?
Egyszerűség.
Értem.
Ki mit csinál karácsonykor?
Én megszervezem a karácsonyi partit, amit a szilveszteri buli követ,
majd a 7-tematikás titkos télapós buli, jelige: Mi van a dobozban?
A Stirb Langsamot nézem a családdal, avagy a Die Slowlyt.
- Ami maguknál a Die Hard. - Maguk is ezt nézik karácsonykor?
Igen, de Németországban tragédiának számít.
Szegény Hans Gruber. Durván félreértik.
Biztos vagyok benne, hogy Hans Gruber terrorista.
Nekünk Hans Gruber olyan, akár Robin Hood, meglopja a kapzsi vállalati nagykutyákat.
A Nakatomi tette kockára az alkalmazottai életét azért,
ami számukra puszta aprópénz volt.
- Robin Hood a szegényeknek adott. - Nem tudni, Hans mit akart a pénzzel.
Talán iskolát nyitott volna belőle.
És mi van John McClane-nel?
Már elnézést! Az a lövöldözős cowboy?
John McClane az oka a káosznak a jippikájé, szőrházizással.
- Hans Gruber úriember tolvaj volt. - Felrobbantotta a Nakatomi Plazát.
Kérem, senki sem tökéletes.
- Oké. - Otto!
Igen, eljött a prezentációm ideje.
Igen. Oké.
Hadd mutassam be a világ legnagyobb hálózati forgalmazási rendszerét!
Nézze, milyen gyorsan mozognak az üvegek a gazdaságban...
mintha a gravitáció, vagyis vám nem létezne.
Jaj, ne, itt a Krampusz!
Tönkretenné a karácsonyt,
és Európa-szerte leállítaná a Château Cassell forgalmazását.
Idén ráfázol, Krampusz.
A Weingut megállít.
Ne!
A Weingut Imports megvédi a karácsonyt a Krampusztól a jövőben.
Krampusz, Krampusz, Krampusz.
Hű, hát ez...
Ezzel vége is a prezentációmnak.
És most arra kérem, hogy nézze meg még egyszer!
Nem, arra semmi szükség.
Készültem egy rendezői változattal is.
68%-kal hosszabb és sokkal több információt tartalmaz.
Először győződjünk meg arról, hogy a pezsgő a leghidegebb,
aztán 30-45 fokos szögben megdöntjük a palackot,
és keressük a buborékokat,
és ott kell megkardozni a palackot.
Elnézést, Roberto, de ennek mi köze van a Château Cassellhez?
Üzleti ajánlatot kellene tennie.
Már tudja, hogy amire én alkalmas vagyok, az a simliskedés és a humor.
Nagyon tudok szórakoztatni.
Ez nem fog működni.
És a kardélre hányáshoz kard is kellene, innen a kifejezés.
Te jó ég!
Szóval, mint láthatod, amint a Terrebonne megszerzi a Château Cassellt,
a pezsgő széles körben kerül forgalomba világszerte,
főleg az ázsiai piacokon, mint Szingapúr, Dél-Korea és India,
ahol az elmúlt években jelentősen nőtt a pezsgőfogyasztás...
Hugo, jól vagy?
Elnézést! Kérlek, folytasd!
A jó hír, hogy a Terrebonne segít legyőzni a piacra lépés kereskedelmi akadályait,
amelyek kihívást jelentettek minden francia vezető borászat számára...
Monsieur Cassell?
Gyönyörű, igaz?
Kinézve a szőlőtőkékre, azt hihetnénk, hogy alszanak...
de épp ellenkezőleg.
Annyi minden történik a felszín alatt.
Sydney, sétálna velem egyet?
Rendben.
Hogy tetszik Épernay?
A leggyönyörűbb hely, amit valaha láttam.
Éreztem, hogy meg fogja érteni.
Nem mindenki képes rá.
Látja azt ott?
Azon a dombon nősültem meg.
- Tizenkilenc évesen, mit szól hozzá? - Hű!
Henri ott született.
A földeken voltam, szőlőt metszettem, amikor Sophie-nak elfolyt a magzatvize.
Alig értem vissza a kastélyba a születésére.
Henri ilyen, impulzív.
A feleségem volt a mindenem.
De aztán beteg lett.
És a kór kiszívta belőle az életet, de sajnos belőlem is.
Nem voltam elég erős Henrinak.
De...
én is úgy éreztem, hogy minden erőm elhagyott.
Így csak azt tettem, amit ismertem.
Dolgoztam.
Franciául nem úgy mondjuk, hogy hiányzol, hanem tu me manques,
ami azt jelenti, hogy hiányzol belőlem.
És pontosan ezt éreztem Sophie halála óta.
És még most is így érzek Henrit illetően.
Nagyon sajnálom a feleségét.
De Henrit nem kell hiányolnia.
Ő még itt van.
Henri nem akarja, hogy köze legyen hozzám.
Ebben nem lennék olyan biztos. Szerintem maga is hiányzik belőle.
Bubi!
Henri és Sydney, menjetek a pincébe!
- Otto, átfésüljük a mezőt! - Jó.
Roberto és Brigitte, a kastélyt!
- Gyerünk! - Bubi!
- Kis blöki!
- Merre vagy, Bubi? - Bubi!
Gyakran csinál ilyet?
Állandóan.
De ne aggódj, megtaláljuk.
Milyen volt a megbeszélés apámmal?
Nem megbeszélés volt. Igazából végig rólad beszélt.
Kitalálom! Elmondott mindennek, amiért nem lépek a nyomdokaiba.
Nem, igazából...
Arról beszélt, mennyire hiányzik neki anyukád,
és mennyire hiányzol te is az életéből.
Mit mondott még?
Szerintem tőle kellene megkérdezned.
Nem tudom eldönteni, honnan jön.
Talán váljunk szét! A bejáratnál találkozunk.
Oké.
Bubi!
Szia, pajti!
Mit keresel itt?
Szia!
Mindenki téged keres.
Megvagy!
A KIS HERCEG
Na végre megvagy!
Megtaláltad?
Igen.
Te kis csibész!
Ezt is megtaláltam.
Mon dieu!
Úgy, hogy én is értsem.
A legnehezebb utak vezetnek a legszebb célokhoz.
A franciáknak nagyszerű mondásaik vannak.
Igen, tudom.
Mit szól ehhez a szokatlan karácsonyfához?
Gyönyörű.
Henri, ismerkedj meg valakivel!
Szia, Syd!
Mit keresel itt?
Marvin kezdett aggódni a felvásárlás miatt és ideküldött, hogy segítsek.
Nem kell segítség.
Bocsánat.
Jó estét!
- Ki maga? - Jó estét!
Ryan Garner, Roth-csoport.
Értem.
Most, ha megbocsát, megbeszélnivalónk van.
Anyáddal minden este kiültünk ide vacsora után.
Emlékszem.
Csatlakozhatok?
Emlékszel, amikor fogócskáztatok a szőlőben?
Annyira nevettetek, hogy alig kaptatok levegőt...
Gondolsz még azokra az időkre?
Minden percben.
Szeretnék elmondani valamit.
Amit már régen el kellett volna...
Bocsáss meg!
Sajnálom, hogy nem voltam erősebb, amikor szükséged lett volna rám.
Szeretném, ha tudnád, hogy most itt vagyok.
És mindig számíthatsz rám...
ha adsz még egy esélyt.
Tudom, hogy...
mindig úgy képzelted, hogy átveszem a Château Cassellt, de...
De meg kell találnom a saját utamat.
Sajnálom, apa.
Nem is kívánhatnék többet, mint hogy a saját utadat járd.
Mitől gondoltad meg magad?
Sydney Price miatt.
Hát...
Igen, ő már csak ilyen.
Összehoztad, Syd.
Cassell ügyvédei már meg is kerestek, hogy egyeztessünk.
Marvin pedig tárgyalásokat folytat a Takami Importscal.
Miről beszélsz?
Hugo nem szólt erről.
Neki csak azt mondjuk el, amit tudnia kell,
és erről nem kell tudnia.
Legalábbis amíg át nem játsszuk a Château Cassellt a japánoknak.
A TRG kockázatmentesen 50 milliót keres.
Neked köszönhetően.
És mi lesz Hugóval?
Megígértem neki, hogy elnök maradhat.
Amint a Takami átveszi a céget, minden korábbi szerződés érvénytelen.
Sydney, elértél mindent, amit akartál.
Azért jöttél ide, hogy megszerezd a Château Cassellt, és sikerült.
Küldetés teljesítve!
Igazad van.
Azért jöttem, hogy üzletet kössek,
hogy Marvin büszke legyen rám, és sok pénzt keressek a TRG-nek.
Elértem mindent, amit elterveztem.
Most le akarom fújni.
Hadd foglaljam össze a fura sportos hasonlatoddal, hogy te is megértsd!
A kilencedik inningben vagy.
A gólvonalnál.
És vagy beviszed a labdát az end zone-ba,
vagy a karriered végéig büntetőpadra kerülsz.
Henri?
Hahó!
Hibát követtem el.
Miért?
Azt mondtam magamnak, azért jövök ide, hogy megvédjem apámat...
ám igazából csak miattad jöttem.
De már tudom, nem lehet közös jövőnk.
Te meg miről beszélsz?
Ma este olyan oldalát láttam apámnak...
amiről már el is feledkeztem.
Henri.
Holnap ott kell lennem apám mellett,
ahogy neked is a te céged mellett.
Szerintem jobb, ha most elbúcsúzunk.
Búcsúzni?
Au revoir, Sydney!
Merde!
Sydney!
Hugo!
- Csatlakozhatok? - Kérem!
Hogy áll a kocsi?
Ideje beismerni a vereséget.
Ismerős érzés.
Anyukámnak volt egy 65-ös Fiatja.
- Most tréfál? - Nem.
Mindig ő bütykölte meg, ha lerobbant, ami gyakran előfordult.
Sokat költöztünk.
A nénikénknél laktunk, meg a nagyinál.
Pár pasijánál, akik nem sokáig bírták.
Amikor menni kellett, rendbe hozta a Fiatot, és útra keltünk.
Mindig mindent úgy csinált, hogy kalandnak tűnt.
Későig fent maradtunk, hogy korhatáros filmeket nézzünk.
Mint a...
Terminátor 2.
És persze a Die Hard.
Bármit, ahol a hős szembeszállt a lehetetlennel.
És ahogy nagyobb lettem, egyre kevésbé tetszett.
Neheztelni kezdtem rá.
Már tudom, hogy igyekezett megtenni minden tőle telhetőt.
A maga módján ő volt a saját filmje hőse.
Hát,
most örülnék, ha itt lenne.
Én is.
Annyit fáradozott!
Csak azt akartam, hogy sikerüljön neki.
Ezért vágtam bele ebbe.
Valahányszor megmentek egy vállalkozást, mintha őt is megmenteném.
Hülyén hangzik, ugye?
Cseppet sem.
Éveken át próbáltam megmenteni a feleségemet,
aztán a borászatot.
De még ezt a tragacsot sem tudom megmenteni.
- Megnézte a karburátort? - Igen.
És az alapjárati fúvókákat?
Gyerünk, bébi!
Igen!
- A kiállításról már lemaradtam. - Jobb később, mint soha, igaz?
Jobb később, mint soha.
Sydney...
miért nem mondja el, hogy mi nyomja a lelkét?
Szia, pajti!
Figyelj!
Ne kergess többé nyulakat, oké?
Viszlát, Philippe!
Viszlát, mademoiselle!
Tegyük fel, hogy magával tartok!
Pontosan mit akar megmutatni?
A párizsi karácsonyt.
Jó reggelt mindenkinek!
Örülök, hogy megismerhettem magukat ezen a hétvégén.
Mindnyájan lenyűgöztek
a Château Cassell jövőjére vonatkozó ajánlatukkal.
Mint tudják, számomra ez több mint csupán egy cég. Az életem.
Nem várjuk meg Sydney-t?
Felesleges, Otto.
- Tegnap este elment. - Hogyhogy elment?
- Kié a szerződés? - Megállapodtál vele?
Gratulálunk Sydney-nek!
Elnézést, korai ömlengéstől szenvedek.
Ez jó, Roberto. Megnevettet.
És éppen ezért magának adom el a Château Cassellt.
Elnézést, hogy mondta?
- Mi? - Mi?
Ennek a bohócnak adod el? Hogy képzeled?
Apa, biztos vagy benne?
A pezsgő nem olyan, mint a többi bor.
A pezsgő szórakozás, és Roberto a megtestesült szórakozás.
- Hatalmas hibát követ el. - Korábban már elkövettem.
És majdnem ma is. Eredetileg a maguk cégének akartam eladni,
de aztán Sydney elmondta, hogy mit terveznek,
hogyan akar átverni a főnökük.
Milyen segg a feje!
Ne, Hugo, legyen eszed! Roberto bolond.
Nem érti Franciaországot. Nem ért az üzlethez.
És valljuk be, nem téved!
Amit Franciaországról tudok, mind a L’ecsóból van.
- Imádom azt a rajzfilmet. - Igazi klasszikus.
De fogalmam sincs az üzletvezetésről.
Inkább odaadom a pénzt, és legyünk társak!
Roberto, elő kell teremtenem 60 millió eurót,
vagy a bank elárverezi a birtokot.
Hála ég! Már azt hittem, őrült nagy számot mond.
- Vicces, mert igaz, nem? - Igen.
Maguk teljesen bekattantak!
Mindkettőtöknek elment az esze. Tudjátok?
- Aggódom a mája miatt, de örülök. - Ebben az üzletben ez kell.
Erre nem számítottam, komolyan nem.
És most mi lesz?
Iszunk.
- Prost! - Sikerült!
- Santé! - Van erre egy mondásunk.
„Mindennek egy vége van, kivéve a kolbászt, annak kettő.”
Maguknál minden a kolbász körül forog, nemde?
Bárcsak elbúcsúzhattam volna Sydney-től, mielőtt elment!
Hozzunk létre közös csoportot, könnyebben kommunikálhatunk.
- Tényleg? - Igen.
Sosem volt elég barátom egy csoportos üzenethez.
- Sokan komornak tartanak. - Menj a fiadhoz!
Akinél mindig félig üres a pohár.
Nem számít, hogy félig üres, vagy félig tele van.
Szerintem csak az számít, hogy a pohár újratölthető legyen.
Bolondnak tartasz, hogy Robertót választottam?
Én vagyok a bolond.
Szörnyű hibát követtem el Sydney-vel.
Egyetértek.
És mit akarsz tenni?
Szerinted mit tegyek?
Már túl késő.
Jobb később, mint soha.
Menj!
Siess!
Jaj, Philippe!
Mi a helyzet?
Nincs kocsim, apa.
Hogyhogy?
Sydney!
Oh merde!
- Bonjour, mademoiselle! - Bonjour!
Milyen volt a kirándulás Champagne-ban?
Hogy mondják, hogy katasztrófa?
Catastrophe?
Persze. Franciául minden jobban hangzik.
Mi történt?
Tudja,
nem hoztam tető alá az üzletet, felmondtam, és összetört a szívem.
Egyetlen hétvége alatt.
De szerelmes lettem,
rátaláltam a bennem rejlő erőre, és szereztem pár új barátot is.
Igazából eltörpülnek a gondjaim.
Eltörpülnek?
Azt jelenti, hogy nem akkora a baj.
Sokan örülnének, ha csak ennyi bajuk lenne.
Akkor jó kis kaland lehetett.
Igen, én is azt hiszem.
Mindent köszönök!
Szívesen, mademoiselle!
- Hívjak taxit a reptérre? - Igen, kérem.
Ja, és közben még megállnék valahol.
Rendben.
Elnézést! Jó napot!
Az egyik vendégüket keresem, Sydney Price-t.
Máris megnézem.
Sajnálom, de Mademoiselle Price reggel kijelentkezett.
Merci!
Monsieur!
Talán segíthetek.
Sydney!
Honnan tudtad, hogy itt vagyok?
A hotelportás mondta.
Marcel.
Persze.
Visszajöttél a könyvekért?
Igen, de ezt találtam helyettük.
HOGYAN LÉGY ÖNMAGAD
A húgodnak?
Nem, magamnak.
Bocsáss meg!
Idiótán viselkedtem.
Megint.
Bármikor közbeszólhatsz ám.
Nem.
Nagyon jól csinálod.
Tudod, én...
Keresem a szavakat, hogy elmondjam, mit érzek irántad.
De hiába próbálom úgy mondani, hogy te is értsd, nem megy.
Semmi baj.
Mennem kell. Pár óra múlva indul a gépem.
Oké.
Sydney!
Tu me manques.
Te is hiányzol belőlem.
EGY ÉVVEL KÉSŐBB
Boldog karácsonyt mindenkinek!
- Boldog karácsonyt! - Várhatunk titeket ma vacsorára?
És ígérem, ezúttal nem lesz sajt.
- Talán egy kicsike. - Nem.
„És a gyerekek sikoltoztak, de a Krampusz egyre közeledett.”
Oké, mit szólnál inkább ehhez?
De még csak most kezd izgalmas lenni.
Helló!
Te vagy Skyler?
Olyan munkát válassz, amit szeretsz, és nem kell dolgoznod, ugye?
Csendestárs vagyok. Talán ezért mondja folyton Hugo, hogy fogjam be.
- Bubi! - Azt hiszi, nem tudok csendben maradni.
Szerinte öt másodpercre se tudok elhallgatni.
Nagyon téved. Ugye, hogy megy?
Milyen volt a mai nap?
Figyelembe véve, hogy Roberto megissza a profitunk nagy részét,
a Le Petit Rêve még mindig mínuszban van.
De ez megváltozik, amint felvezetjük a karácsonyi értékesítést a könyvelésben.
Mondták már neked, hogy őrülten szexi főnök vagy?
- Te mondtad ma reggel. - Igen?
De van, amit nem lehet megunni.
Boldog karácsonyt, Sydney!
Boldog karácsonyt, szerelmem!
Csak félek, hogy nem válaszol az üzenetemre,
pedig ez az ő színe meg minden.
Valószínűleg máshol is vár rá, aki rossz volt.
Ráírjak, Philippe?
Úgy éreztem, Père Noëllel egy hullámhosszon vagyunk.
Biztos az ünnep miatt.
Bubi!
VÉGE
A feliratot fordította: Juhász Ildikó